CELEX: 32016R0672
Language: et
Date: 2016-04-29 00:00:00
Title: Komisjoni rakendusmäärus (EL) 2016/672, 29. aprill 2016, millega kiidetakse heaks olemasoleva toimeaine peräädikhappe kasutamine tooteliikidesse 1, 2, 3, 4, 5 ja 6 kuuluvates biotsiidides (EMPs kohaldatav tekst)

30.4.2016   
            
            
               ET
            
            
               Euroopa Liidu Teataja
            
            
               L 116/3
            
         KOMISJONI RAKENDUSMÄÄRUS (EL) 2016/672,
   29. aprill 2016,
   millega kiidetakse heaks olemasoleva toimeaine peräädikhappe kasutamine tooteliikidesse 1, 2, 3, 4, 5 ja 6 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
   ning arvestades järgmist:
   
               (1)
            
            
               Komisjoni delegeeritud määrusega (EL) nr 1062/2014 (2) on kehtestatud loetelu olemasolevatest toimeainetest, mida tuleb hinnata seoses nende võimaliku heakskiitmisega biotsiidides kasutamiseks. Peräädikhape kuulub kõnealusesse loetellu.
            
         
               (2)
            
            
               Peräädikhapet on hinnatud kooskõlas Euroopa Parlamendi ja nõukogu direktiivi 98/8/EÜ (3) artikli 16 lõikega 2 seoses selle kasutamisega toodetes, mis kuuluvad kõnealuse direktiivi V lisas määratletud tooteliiki 1 (inimeste hügieeniks kasutatavad biotsiidid), tooteliiki 2 (eraruumide ja avalike tervishoiuruumide desinfektsioonivahendid ja muud biotsiidid), tooteliiki 3 (loomade hügieeniks kasutatavad biotsiidid), tooteliiki 4 (toidu- ja söödaruumides kasutatavad desinfektsioonivahendid), tooteliiki 5 (joogivee desinfektsioonivahendid) või tooteliiki 6 (suletud nõudes kasutatavad konservandid), mis vastavad määruse (EL) nr 528/2012 V lisas määratletud tooteliikidele 1, 2, 3, 4, 5 ja 6.
            
         
               (3)
            
            
               Taotlust hindavaks pädevaks asutuseks määratud Soome esitas 16. jaanuaril 2013 hindamisaruande ja soovitused.
            
         
               (4)
            
            
               Delegeeritud määruse (EL) nr 1062/2014 artikli 7 lõike 1 punkti b kohaselt sõnastas biotsiidikomitee 30. septembril 2015 Euroopa Kemikaaliameti arvamused, milles võeti arvesse hindava pädeva asutuse järeldusi.
            
         
               (5)
            
            
               Kõnealuste arvamuste kohaselt vastavad biotsiidid, mida kasutatakse tooteliikidesse 1, 2, 3, 4, 5 ja 6 kuuluvate toodetena ning mis sisaldavad peräädikhapet, eeldatavasti määruse (EL) nr 528/2012 artikli 19 lõike 1 punkti b nõuetele, kui on täidetud teatavad selle toimeaine kasutamist reguleerivad tingimused.
            
         
               (6)
            
            
               Seepärast on asjakohane kiita heaks peräädikhappe kasutamine tooteliikidesse 1, 2, 3, 4, 5 ja 6 kuuluvates biotsiidides, kui on täidetud teatavad nõuded ja tingimused.
            
         
               (7)
            
            
               Tooteliigi 4 puhul ei hõlmanud hindamine peräädikhapet sisaldavate biotsiidide kasutamist toiduga otse või kaudselt kokkupuutumiseks ettenähtud materjalides ja esemetes Euroopa Parlamendi ja nõukogu määruse (EÜ) nr 1935/2004 (4) artikli 1 lõike 1 tähenduses. Sellistes materjalides kasutamise puhul võib olla vaja kehtestada kõnealuse määruse artikli 5 lõike 1 punktis e osutatud konkreetsed toidu sisse migreerumise piirnormid. Heakskiit ei tohiks seega hõlmata nimetatud viisil kasutamist, välja arvatud juhul, kui komisjon on kehtestanud kõnealused piirnormid või kui osutatud määruse kohaselt on kindlaks tehtud, et need piirnormid ei ole vajalikud.
            
         
               (8)
            
            
               Peräädikhape on vesilahus, mis sisaldab äädikhapet ja vesinikperoksiidi. Kuna peräädikhape sisaldab vesinikperoksiidi, mida saab kasutada lõhkeaine lähteainete tootmisel, tuleb vesinikperoksiidi suhtes kohaldada ka Euroopa Parlamendi ja nõukogu määrust (EL) nr 98/2013 (5).
            
         
               (9)
            
            
               Enne toimeaine heakskiitmist tuleks ette näha mõistlik ajavahemik, et huvitatud isikud saaksid vastavalt vajadusele valmistuda uute nõuete täitmiseks.
            
         
               (10)
            
            
               Käesoleva määrusega ette nähtud meetmed on kooskõlas alalise biotsiidikomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine peräädikhappe kasutamine tooteliikidesse 1, 2, 3, 4, 5 ja 6 kuuluvates biotsiidides kiidetakse vastavalt lisas esitatud nõuetele ja tingimustele heaks.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. aprill 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 167, 27.6.2012, lk 1.
   
      (2)  Komisjoni 4. augusti 2014. aasta delegeeritud määrus (EL) nr 1062/2014 Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).
   
      (3)  Euroopa Parlamendi ja nõukogu 16. veebruari 1998. aasta direktiiv 98/8/EÜ, mis käsitleb biotsiidide turuleviimist (EÜT L 123, 24.4.1998, lk 1).
   
      (4)  Euroopa Parlamendi ja nõukogu 27. oktoobri 2004. aasta määrus (EÜ) nr 1935/2004 toiduga kokkupuutumiseks ettenähtud materjalide ja esemete kohta, millega tunnistatakse kehtetuks direktiivid 80/590/EMÜ ja 89/109/EMÜ (ELT L 338, 13.11.2004, lk 4).
   
      (5)  Euroopa Parlamendi ja nõukogu 15. jaanuari 2013. aasta määrus (EL) nr 98/2013 lõhkeainete lähteainete turustamise ja kasutamise kohta (ELT L 39, 9.2.2013, lk 1).
   
      LISA
      
                  Tavanimetus
               
               
                  IUPACi nimetus
                  Identifitseerimisnumbrid
               
               
                  Toimeaine minimaalne puhtusaste (1)
                  
               
               
                  Heakskiitmise kuupäev
               
               
                  Heakskiitmise lõppkuupäev
               
               
                  Tooteliik
               
               
                  Eritingimused
               
            
                  Peräädikhape
               
               
                  IUPACi nimetus
                  Peroksüetaanhape
                  EÜ nr: 201–186-8
                  CASi nr: 79–21-0
               
               
                  Toimeaine kirjelduses on aluseks võetud lähteained vesinikperoksiid ja äädikhape, mida kasutatakse peräädikhappe valmistamisel.
                  Tegemist on peräädikhappe vesilahusega, mis sisaldab äädikhapet ja vesinikperoksiidi.
               
               
                  1. oktoober 2017
               
               
                  30. september 2027
               
               
                  1
               
               
                  Toote hindamisel pööratakse erilist tähelepanu loataotlusega hõlmatud, kuid ELi tasandil toimeainete riskide hindamisel käsitlemata kasutusviisidega seotud kokkupuudetele, riskidele ja tõhususele.
                  Biotsiididele antakse luba järgmistel tingimustel.
                  
                              1)
                           
                           
                              Vesinikperoksiidi sisalduse tõttu lubatakse biotsiide kasutada üksnes juhul, kui kohaldatakse ka määrust (EL) nr 98/2013.
                           
                        
                              2)
                           
                           
                              Kutseliste kasutajate jaoks kehtestatakse ohutu kasutamise kord ja asjakohased korralduslikud meetmed.
                           
                        
            
                  2
               
               
                  Toote hindamisel pööratakse erilist tähelepanu loataotlusega hõlmatud, kuid ELi tasandil toimeainete riskide hindamisel käsitlemata kasutusviisidega seotud kokkupuudetele, riskidele ja tõhususele.
                  Biotsiididele antakse luba järgmistel tingimustel.
                  
                              1)
                           
                           
                              Vesinikperoksiidi sisalduse tõttu lubatakse biotsiide kasutada üksnes juhul, kui kohaldatakse ka määrust (EL) nr 98/2013.
                           
                        
                              2)
                           
                           
                              Kutseliste kasutajate jaoks kehtestatakse ohutu kasutamise kord ja asjakohased korralduslikud meetmed. Kui kokkupuudet ei ole võimalik vähendada lubatava tasemeni muude vahenditega, kasutatakse toodete käitlemisel asjakohaseid isikukaitsevahendeid.
                           
                        
                              3)
                           
                           
                              Pinnavee suhtes avalduvate riskide tõttu ei lubata biotsiide kasutada heitvee puhastamiseks ette nähtud toodetes, välja arvatud juhul, kui tõendatakse, et keskkonnariski on võimalik vähendada lubatud tasemeni.
                           
                        
            
                  3
               
               
                  Toote hindamisel pööratakse erilist tähelepanu loataotlusega hõlmatud, kuid ELi tasandil toimeainete riskide hindamisel käsitlemata kasutusviisidega seotud kokkupuudetele, riskidele ja tõhususele.
                  Biotsiididele antakse luba järgmistel tingimustel.
                  
                              1)
                           
                           
                              Vesinikperoksiidi sisalduse tõttu lubatakse biotsiide kasutada üksnes juhul, kui kohaldatakse ka määrust (EL) nr 98/2013.
                           
                        
                              2)
                           
                           
                              Kutseliste kasutajate jaoks kehtestatakse ohutu kasutamise kord ja asjakohased korralduslikud meetmed. Kui kokkupuudet ei ole võimalik vähendada lubatava tasemeni muude vahenditega, kasutatakse toodete käitlemisel asjakohaseid isikukaitsevahendeid.
                           
                        
            
                  4
               
               
                  Toote hindamisel pööratakse erilist tähelepanu loataotlusega hõlmatud, kuid ELi tasandil toimeainete riskide hindamisel käsitlemata kasutusviisidega seotud kokkupuudetele, riskidele ja tõhususele.
                  Biotsiididele antakse luba järgmistel tingimustel.
                  
                              1)
                           
                           
                              Vesinikperoksiidi sisalduse tõttu lubatakse biotsiide kasutada üksnes juhul, kui kohaldatakse ka määrust (EL) nr 98/2013.
                           
                        
                              2)
                           
                           
                              Kutseliste kasutajate jaoks kehtestatakse ohutu kasutamise kord ja asjakohased korralduslikud meetmed. Kui kokkupuudet ei ole võimalik vähendada lubatava tasemeni muude vahenditega, kasutatakse toodete käitlemisel asjakohaseid isikukaitsevahendeid.
                           
                        
                              3)
                           
                           
                              Peräädikhapet sisaldavaid tooteid ei tohi lisada toiduga kokku puutuvatesse materjalidesse ja esemetesse määruse (EÜ) nr 1935/2004 artikli 1 lõike 1 tähenduses, välja arvatud juhul, kui komisjon on peräädikhappe suhtes kehtestanud konkreetsed toidu sisse migreerumise piirnormid või kui nimetatud määruse kohaselt on kindlaks tehtud, et sellised piirnormid ei ole vajalikud.
                           
                        
            
                  5
               
               
                  Toote hindamisel pööratakse erilist tähelepanu loataotlusega hõlmatud, kuid ELi tasandil toimeainete riskide hindamisel käsitlemata kasutusviisidega seotud kokkupuudetele, riskidele ja tõhususele.
                  Biotsiididele antakse luba järgmistel tingimustel.
                  
                              1)
                           
                           
                              Vesinikperoksiidi sisalduse tõttu lubatakse biotsiide kasutada üksnes juhul, kui kohaldatakse ka määrust (EL) nr 98/2013.
                           
                        
                              2)
                           
                           
                              Kutseliste kasutajate jaoks kehtestatakse ohutu kasutamise kord ja asjakohased korralduslikud meetmed. Kui kokkupuudet ei ole võimalik vähendada lubatava tasemeni muude vahenditega, kasutatakse toodete käitlemisel asjakohaseid isikukaitsevahendeid.
                           
                        
            
                  6
               
               
                  Toote hindamisel pööratakse erilist tähelepanu loataotlusega hõlmatud, kuid ELi tasandil toimeainete riskide hindamisel käsitlemata kasutusviisidega seotud kokkupuudetele, riskidele ja tõhususele.
                  Biotsiididele antakse luba järgmistel tingimustel.
                  
                              1)
                           
                           
                              Vesinikperoksiidi sisalduse tõttu lubatakse biotsiide kasutada üksnes juhul, kui kohaldatakse ka määrust (EL) nr 98/2013.
                           
                        
                              2)
                           
                           
                              Kutseliste kasutajate jaoks kehtestatakse ohutu kasutamise kord ja asjakohased korralduslikud meetmed. Kui kokkupuudet ei ole võimalik vähendada lubatava tasemeni muude vahenditega, kasutatakse toodete käitlemisel asjakohaseid isikukaitsevahendeid.
                           
                        
            
         (1)  Selles veerus viidatud puhtusaste oli selle toimeaine minimaalne puhtusaste, mida kasutati määruse (EL) nr 528/2012 artikli 89 lõike 1 kohasel hindamisel. Turule lastud tootes oleva toimeaine puhtusaste võib olla samasugune või erinev, kui on tõendatud, et selline toimeaine on tehniliselt samaväärne hinnatud toimeainega.